b'\n_START_ARTICLE_\nKabelovergangsstation\n_START_PARAGRAPH_\nEn kabelovergangsstation eller blot overgangsstation er et elektroteknisk anl\xc3\xa6g hvor en elektrisk h\xc3\xb8jsp\xc3\xa6ndingsforbindelse f\xc3\xb8res fra lufledninger til jordkabler. Overgangsstationer er normalt indhegnede da der er h\xc3\xb8jsp\xc3\xa6nding i lav h\xc3\xb8jde._NEWLINE_En overgangsstation p\xc3\xa5 en 400 kV h\xc3\xb8jsp\xc3\xa6ndingsforbindelse kan have et areal p\xc3\xa5 5000 m\xc2\xb2._NEWLINE_Ved h\xc3\xb8jsp\xc3\xa6ndingsforbindelser er det almindeligt at st\xc3\xb8rstedelen af forbindelsen f\xc3\xb8res med luftledninger, men at de p\xc3\xa5 kortere str\xc3\xa6kninger f\xc3\xb8res gennem jord- eller s\xc3\xb8kabler i omr\xc3\xa5der hvor luftledninger ville medf\xc3\xb8re s\xc3\xa6rlig h\xc3\xb8j milj\xc3\xb8p\xc3\xa5virkning. Ved s\xc3\xa5danne overgange anl\xc3\xa6gges overgangsstationer._NEWLINE_I Danmark indgik VK-regeringen og alle partier i Folketinget p\xc3\xa5 n\xc3\xa6r Enhedslisten i 2008 en energiaftale, som bl.a. bet\xc3\xb8d at 400 kV-h\xc3\xb8jsp\xc3\xa6ndingsnettet skulle forsk\xc3\xb8nnes ved \xc3\xb8get kabell\xc3\xa6gning p\xc3\xa5 str\xc3\xa6kninger med s\xc3\xa6rlig h\xc3\xb8j milj\xc3\xb8p\xc3\xa5virkning. Dette betyder et \xc3\xb8get behov for overgangsstationer.'